title: Provedbena uredba Komisije (EU) 2020/572 оd 24. travnja 2020. o strukturi izvješćivanja koje se potrebno pridržavati u izvješćima o željezničkim nesrećama i incidentima (Tekst značajan za EGP)

text:
                  27.4.2020

                  HR

                  Službeni list Europske unije

                  L 132/10

         PROVEDBENA UREDBA KOMISIJE (EU) 2020/572
         оd 24. travnja 2020.
         o strukturi izvješćivanja koje se potrebno pridržavati u izvješćima o željezničkim nesrećama i incidentima
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2016/798 Europskog parlamenta i Vijeća od 11. svibnja 2016. o sigurnosti željeznica (1), a posebno njezin članak 24. stavak 2.,
         budući da:

                     (1)

                     Direktivom (EU) 2016/798 pruža se okvir kojim se osigurava da nacionalna istražna tijela zadužena za izvješćivanje o istragama željezničkih nesreća i incidenata diljem Unije distribuiraju rezultate istraga o nesrećama i incidentima u skladu s člankom 22.

                     (2)

                     Izvješća o istragama i svi nalazi i naknadne preporuke pružaju ključne informacije za daljnje poboljšanje sigurnosti željeznice u jedinstvenom europskom željezničkom prostoru. U skladu s člankom 26. Direktive (EU) 2016/798 adresati moraju postupati prema sigurnosnim preporukama te o poduzetim mjerama izvijestiti istražno tijelo.

                     (3)

                     Zajednička struktura izvješća o istrazi trebala bi olakšati razmjenu izvješća. U tu je svrhu u skladu s člankom 37. stavkom 3. točkom (e) Uredbe (EU) 2016/796 Europskog parlamenta i Vijeća (2) uspostavljena javna baza podataka kojom upravlja Agencija Europske unije za željeznice i koja je dostupna putem Agencije.

                     (4)

                     Kako bi se drugim europskim dionicima olakšao pristup korisnim informacijama i njihova primjena, neke je dijelove izvješća potrebno dostaviti na dva europska jezika.

                     (5)

                     Struktura bi trebala zaštititi nacionalna istražna tijela od vanjskog uplitanja i jamčiti da se istraga provodi neovisno u skladu s člankom 21. stavkom 4. Direktive (EU) 2016/798.

                     (6)

                     Izvješćima o nesrećama i incidentima trebalo bi se osigurati da se iz prijašnjih nesreća i incidenata izvuku pouke. Izvješćima bi se trebalo olakšati utvrđivanje opasnosti u pogledu sigurnosti i uklanjanje sličnih sigurnosnih rizika u budućnosti te omogućiti subjektima u željezničkom sektoru da preispitaju svoju procjenu rizika povezanih s poslovanjem i prema potrebi ažuriraju svoje sustave upravljanja sigurnošću, uključujući donošenje korektivnih mjera u skladu s točkom 7.1.3. Priloga I. i točkom 7.1.3. Priloga II. Delegiranoj uredbi Komisije (EU) 2018/762 (3) ako je primjenjivo. U tu bi svrhu informacije sadržane u tim izvješćima trebale biti strukturirane tako da budu lako dostupne.

                     (7)

                     Agencija Europske unije za željeznice (dalje u tekstu „Agencija”), koja prikuplja izvješća, trebala bi održavati odgovarajući informatički alat koji omogućuje jednostavno pretraživanje, prilagođeno posebnim potrebama korisnika (npr. upotrebom ključnih riječi).

                     (8)

                     Mjere predviđene ovom Uredbom u skladu su s mišljenjem odbora iz članka 28. stavka 1. Direktive (EU) 2016/798,

               DONIJELA JE OVU UREDBU:

            Članak 1.
            Predmet i područje primjene
            Ovom se Uredbom utvrđuje zajednička struktura izvješćivanja o istragama nesreća i incidenata iz članka 20. stavaka 1. i 2. Direktive (EU) 2016/798.

            Članak 2.
            Definicije
            Za potrebe ove Uredbe primjenjuju se sljedeće definicije:

                        (1)

                        „uzročni čimbenik” znači svaka radnja, propust, događaj ili okolnost, ili njihova kombinacija, koji bi u slučaju ispravka, uklanjanja ili izbjegavanja najvjerojatnije mogli spriječiti nastanak izvanrednog događaja;

                        (2)

                        „čimbenik koji doprinosi” znači svaka radnja, propust, događaj ili okolnost koji povećavaju vjerojatnost nastanka izvanrednog događaja ubrzavajući učinak tijekom vremena ili povećavajući ozbiljnost posljedica, ali čije uklanjanje ne bi spriječilo nastanak izvanrednog događaja;

                        (3)

                        „sistemski čimbenik” znači svaki uzročni čimbenik ili čimbenik koji doprinosi, a koji je organizacijske, upravljačke, društvene ili regulatorne prirode i koji će u budućnosti vjerojatno utjecati na slične i povezane izvanredne događaje, uključujući posebno regulatorne okvirne uvjete, projektiranje i primjenu sustava upravljanja sigurnošću, vještine osoblja, postupke i održavanje.

            Članak 3.
            Struktura izvješćivanja
            Ne dovodeći u pitanje odredbe članka 20. i članka 24. stavaka 1. i 2. Direktive (EU) 2016/798, izvješća o istragama sastavljaju se što je više moguće u skladu sa strukturom utvrđenom u Prilogu I.
            Točke 1., 5. i 6. Priloga I. popunjavaju se na drugom službenom europskom jeziku. Prijevod bi trebao biti dostupan najkasnije 3 mjeseca nakon podnošenja izvješća.
            Izvješća se stavljaju na raspolaganje Agenciji u digitalnom obliku koji omogućava pristup izvješćima, njihovu digitalnu indeksaciju i analizu.

            Članak 4.
            Prijelazna odredba
            Kad je riječ o nesrećama i incidentima za koje je odluka o pokretanju istraga već donesena u skladu s člankom 22. stavkom 3. Direktive (EU) 2016/798 u trenutku stupanja na snagu ove Uredbe, istražno tijelo može odlučiti hoće li se pridržavati strukture izvješćivanja iz Priloga I. ili Priloga V. Direktivi 2004/49/EZ Europskog parlamenta i Vijeća (4).

            Članak 5.
            Stupanje na snagu i primjena
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. travnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 138, 26.5.2016., str. 102.

            (2)  Uredba (EU) 2016/796 Europskog parlamenta i Vijeća od 11. svibnja 2016. o Agenciji Europske unije za željeznice i stavljanju izvan snage Uredbe (EZ) br. 881/2004 (SL L 138, 26.5.2016., str. 1.).

            (3)  Delegirana uredba Komisije (EU) 2018/762 оd 8. ožujka 2018. o utvrđivanju zajedničkih sigurnosnih metoda u vezi sa zahtjevima za sustav upravljanja sigurnošću na temelju Direktive (EU) 2016/798 Europskog parlamenta i Vijeća te stavljanju izvan snage uredaba Komisije (EU) br. 1158/2010 i (EU) br. 1169/2010 (SL L 129, 25.5.2018., str. 26.).

            (4)  Direktiva 2004/49/EZ Europskog parlamenta i Vijeća od 29. travnja 2004. o sigurnosti željeznica Zajednice i izmjeni Direktive Vijeća 95/18/EZ o izdavanju dozvola za obavljanje usluga u željezničkom prijevozu i Direktive 2001/14/EZ o dodjeli željezničkog infrastrukturnog kapaciteta i ubiranju pristojbi za korištenje željezničke infrastrukture i dodjeli rješenja o sigurnosti (Direktiva o sigurnosti željeznice) (SL L 164, 30.4.2004., str. 44.).

            PRILOG
            Struktura izvješćivanja koje se potrebno pridržavati
            U skladu s člankom 24. stavkom 1. Direktive (EU) 2016/798 izvješća o nesrećama i incidentima u najvećoj se mogućoj mjeri sastavljaju u skladu sa strukturom koja se ovdje utvrđuje te prilagođava ovisno o vrsti i težini nesreće ili incidenta. To u načelu uključuje unos podataka u sve naslove od 1. do 6. uključujući, prema potrebi, upisivanje njihovih podnaslova slovima. Ako relevantne informacije nisu dostupne ili nisu potrebne zbog okolnosti izvanrednog događaja, u odgovarajuće naslove ili podnaslove upisuje se izraz „ne primjenjuje se”, čime se označava da se ti naslovi odnosno podnaslovi ne smatraju relevantnima u kontekstu istrage. Taj se izraz navodi na početku ili na kraju predmetnog naslova ili podnaslova i pritom se odnosi na čitav relevantni naslov odnosno podnaslov.
            1.   Sažetak

            Sažetak je sastavni dio izvješća i mora biti razumljiv sam po sebi kako bi ga se moglo čitati bez daljnjeg konteksta.
            Sadržava prikaz osnovnih činjenica o izvanrednom događaju: kratak opis izvanrednog događaja; kada, gdje i kako se dogodio te zaključak o njegovim uzrocima i posljedicama. U sažetku se navode svi čimbenici (uzročni čimbenici, čimbenici koji doprinose i/ili sistemski čimbenici) utvrđeni tijekom istrage. Ako je primjenjivo, u sažetku se nabrajaju sigurnosne preporuke i njihovi adresati.
            2.   Istraga i njezin kontekst

            U ovom dijelu izvješća navode se ciljevi i kontekst istrage. Upućuje se na sve čimbenike kao što su kašnjenja koja bi mogla imati štetan učinak ili na neki drugi način utjecati na istragu ili njezine zaključke.

                        1.

                        Odluka o pokretanju istrage:

                        2.

                        Obrazloženje odluke o pokretanju istrage, npr. upućivanjem na članak 20. stavak 1. (ozbiljna nesreća) ili članak 20. stavak 2. točke od (a) do (d):

                        3.

                        Opseg i ograničenja istrage, uključujući obrazloženje, kao i objašnjenje svakog kašnjenja koje može ugroziti ili na drugi način utjecati na provođenje istrage ili njezine zaključke:

                           Informacije o opsegu i ograničenjima mogu se detaljnije navesti u točki 4.

                        4.

                        Skupni opis tehničkih mogućnosti i funkcija osoba u timu istražitelja. To uključuje one koje pripadaju drugim uključenim istražnim tijelima ili vanjskim stranama, kao i dokaze njihove neovisnosti od strana uključenih u izvanredni događaj:

                           Ako je određenim osobama ili subjektima dopušteno da ostanu anonimni, objasnite.

                        5.

                        Opis postupka komunikacije i savjetovanja uspostavljenog s osobama ili subjektima uključenima u izvanredni događaj tijekom istrage i u vezi s dostavljenim informacijama:

                           Ako je određenim osobama ili subjektima dopušteno da ostanu anonimni, objasnite.

                        6.

                        Opis razine suradnje koju nude uključeni subjekti:

                           Ako je određenim osobama ili subjektima dopušteno da ostanu anonimni, objasnite.

                        7.

                        Opis istražnih metoda i tehnika, kao i metoda analize primijenjenih radi utvrđivanja činjenica i nalaza iz izvješća. Činjenice utvrđuju barem:

                                    —

                                    događaje i uvjete koji su doveli do nastanka izvanrednog događaja,

                                    —

                                    bilo kakve pretkazivače koji su doveli do navedenog,

                                    —

                                    upute, obvezne postupke, mehanizme povratnih informacija i/ili mehanizme kontrole koji su doveli do izvanrednog događaja ili na neki drugi način imali ulogu u njegovu nastanku.

                           npr. razgovori, pristup dokumentaciji i zapisi o operativnom sustavu

                        8.

                        Opis poteškoća i posebnih izazova na koje se naišlo tijekom istrage.

                        9.

                        Svaka interakcija s pravosudnim tijelima, prema potrebi.

                        10.

                        Prema potrebi, sve ostale informacije relevantne u kontekstu istrage.

                  3.   Opis izvanrednog događaja

            Ovaj dio izvješća sadržava detaljan opis mehanizma izvanrednog događaja koji se temelji na podacima prikupljenima tijekom istrage.
            (a)   Informacije o izvanrednom događaju i popratne informacije:

                        1.

                        Opis vrste izvanrednog događaja:

                        2.

                        Datum, točno vrijeme i mjesto izvanrednog događaja:

                        3.

                        Opis lokacije izvanrednog događaja, uključujući vremenske i zemljopisne uvjete u trenutku njegova nastanka te jesu su na mjestu izvanrednog događaja ili u njegovoj blizini bili u tijeku ikakvi radovi:

                        4.

                        Smrtni slučajevi, ozljede i materijalna šteta:

                                    —

                                    putnici, zaposlenici ili izvođači, korisnici željezničko-cestovnih prijelaza, neovlaštene osobe, druge osobe na peronu, druge osobe izvan perona,

                                    —

                                    teret, prtljaga i druga imovina,

                                    —

                                    željeznička vozila, infrastruktura i okoliš.

                           Ako je određenim osobama ili subjektima dopušteno da ostanu anonimni, objasnite.

                        5.

                        Opis drugih posljedica, uključujući utjecaj izvanrednog događaja na redovite operacije uključenih subjekata:

                        6.

                        Identifikacija osoba, njihovih funkcija i uključenih subjekata, uključujući moguću suradnju s izvođačima i/ili drugim relevantnim stranama:

                           Ako je određenim osobama ili subjektima dopušteno da ostanu anonimni, objasnite.

                        7.

                        Opis i identifikatori vlakova i njihova sastava, uključujući željeznička vozila i njihove registracijske brojeve:

                        8.

                        Opis odgovarajućih dijelova infrastrukture i signalnog sustava – vrsta pruge, skretnice, signalno-sigurnosni uređaji, signal, sustavi za zaštitu vlakova:

                        9.

                        Prema potrebi, sve ostale informacije relevantne za opis izvanrednog događaja i popratne informacije:

                  (b)   Činjenični opis događaja:

                        1.

                        Uzročno-posljedični slijed događaja koji su doveli do nastanka izvanrednog događaja, uključujući:

                                    —

                                    radnje koje su poduzele uključene osobe,

                                    —

                                    funkcioniranje voznog parka i tehničkih postrojenja,

                                    —

                                    funkcioniranje operativnog sustava:

                           npr. početak vožnje vlaka, početak smjene uključenog člana osoblja

                           npr. mjere koje je poduzelo osoblje za kontrolu prometa i signalizaciju, razmjenu usmenih poruka i pisanih naloga u vezi s izvanrednim događajem

                           npr. prometno-upravljački i signalni sustav, infrastruktura, komunikacijska oprema, željeznička vozila, održavanje itd.

                        2.

                        Slijed događaja od nastanka izvanrednog događaja do završetka djelovanja službi za spašavanje, uključujući:

                                    —

                                    mjere koje su poduzete radi zaštite i osiguranja mjesta izvanrednog događaja,

                                    —

                                    napore spasilačkih i hitnih službi.

                           npr. pokretanje željezničkog plana za slučaj opasnosti, pokretanje plana za slučaj opasnosti javnih spasilačkih službi, policije i zdravstvenih službi i s njim povezan slijed događanja

                  4.   Analiza izvanrednog događaja, prema potrebi u pogledu pojedinačnih čimbenika koji su mu doprinijeli

            U ovom se dijelu izvješća analiziraju utvrđene činjenice i nalazi (tj. operativni rezultati prijevoznika, željezničkih vozila i/ili tehničkih postrojenja) zbog kojih je došlo do izvanrednog događaja. Analiza mora dovesti do utvrđivanja ključnih sigurnosnih čimbenika koji su uzrokovali ili na neki drugi način doprinijeli nastanku izvanrednog događaja, uključujući činjenice utvrđene kao pretkazivači. Nesreću ili incident mogu prouzročiti uzročni i sistemski čimbenici te čimbenici koji doprinose, koji su jednako važni i trebali bi se uzeti u obzir tijekom istrage.
            Analizu je moguće proširiti na uvjete, mehanizme za povratne informacije i/ili mehanizme kontrole u cijelom željezničkom sustavu za koje je utvrđeno da aktivno utječu na razvoj sličnih događaja. To bi se moglo odnositi na funkcioniranje sustava upravljanja sigurnošću uključenih strana i regulatornih aktivnosti koje obuhvaćaju izdavanje ovlaštenja i nadzor.
            Nužno je obuhvatiti sljedeće stavke za svaki od utvrđenih događaja ili čimbenika (uzročne ili one koji doprinose), a koji se čine ključni za sigurnost, u skladu s fleksibilnošću koju struktura nudi (vidjeti prethodno).
            (a)   Uloge i dužnosti

            Ne dovodeći u pitanje članak 20. stavak 4. Direktive (EU) 2016/798, ovaj dio izvješća dovodi do utvrđivanja i analize uloga i dužnosti pojedinačnih osoba i subjekata, uključujući, prema potrebi, relevantnog osoblja i njihovih definiranih zadaća i funkcija, za koje je utvrđeno da su bili uključeni u izvanredni događaj na način koji je ključan za sigurnost ili u bilo koju aktivnost koja je dovela do njegova nastanka.

                        1.

                        Željeznički prijevoznici i/ili upravitelji infrastrukture:

                           Ako je određenim osobama ili subjektima dopušteno da ostanu anonimni, objasnite.

                        2.

                        Subjekt/subjekti nadležni za održavanje, radionice za održavanje i/ili bilo koji drugi pružatelj usluga održavanja:

                           Ako je određenim osobama ili subjektima dopušteno da ostanu anonimni, objasnite.

                        3.

                        Proizvođači željezničkih vozila ili drugi dobavljači željezničkih proizvoda:

                           Ako je određenim osobama ili subjektima dopušteno da ostanu anonimni, objasnite.

                        4.

                        Nacionalna tijela nadležna za sigurnost i/ili Agencija Europske unije za željeznice:

                           Ako je određenim osobama ili subjektima dopušteno da ostanu anonimni, objasnite.

                        5.

                        Prijavljena tijela, imenovana tijela i/ili tijela za procjenu rizika:

                           Ako je određenim osobama ili subjektima dopušteno da ostanu anonimni, objasnite.

                        6.

                        Tijela koja izdaju ovlaštenja subjektima nadležnima za održavanje iz točke 2.:

                           Ako je određenim osobama ili subjektima dopušteno da ostanu anonimni, objasnite.

                        7.

                        Bilo koja druga osoba ili subjekt relevantni za izvanredni događaj, bez obzira na to jesu li evidentirani u jednom od odgovarajućih sustava upravljanja sigurnošću ili navedeni u registru ili relevantnom pravnom okviru:

                           Ako je određenim osobama ili subjektima dopušteno da ostanu anonimni, objasnite.

                           npr. posjednici vozila, pružatelji terminalne opreme, utovarivači ili punioci

                  (b)   Vozni park i tehnička postrojenja

            Uzročni čimbenici ili posljedice izvanrednog događaja za koje je utvrđeno da su povezani sa stanjem voznog parka ili tehničkih postrojenja, uključujući čimbenike koji mogu doprinijeti, a koji se odnose na aktivnosti i odluke, kao što su:

                        1.

                        Oni koji proizlaze iz konstrukcije željezničkih vozila, željezničke infrastrukture ili tehničkih postrojenja:

                        2.

                        Oni koji proizlaze iz ugradnje i uporabe željezničkih vozila, željezničke infrastrukture ili tehničkih postrojenja:

                        3.

                        Oni povezani s proizvođačima željezničkih proizvoda ili drugim dobavljačima željezničkih proizvoda:

                        4.

                        Oni koji proizlaze iz održavanja željezničkih vozila ili tehničkih postrojenja i/ili preinaka izvršenih na željezničkim vozilima ili tehničkim postrojenjima:

                        5.

                        Oni povezani sa subjektima nadležnima za održavanje, radionicama za održavanje i bilo kojim drugim pružateljem usluga održavanja:

                        6.

                        Svi ostali čimbenici ili posljedice koji se smatraju relevantnima za potrebe istrage:

                  (c)   Ljudski čimbenici

            Ako su uzročni čimbenici, čimbenici koji doprinose ili posljedice izvanrednog događaja povezani s ljudskim djelovanjem, mora se posvetiti pozornost posebnim okolnostima i načinu na koji osoblje obavlja rutinske aktivnosti tijekom uobičajenih operacija te ljudskim i organizacijskim čimbenicima koji mogu utjecati na djelovanja i/ili odluke, među ostalim:

                        1.

                        Ljudska i pojedinačna obilježja:

                                    (a)

                                    osposobljavanje i razvoj, uključujući vještine i iskustvo;

                                    (b)

                                    zdravstvene i osobne okolnosti koje utječu na izvanredni događaj, uključujući fizički ili psihološki stres;

                                    (c)

                                    umor;

                                    (d)

                                    motivacija i stav.

                        2.

                        Čimbenici povezani sa samim poslom:

                                    (a)

                                    planiranje zadatka;

                                    (b)

                                    izvedba opreme koja utječe na sučelje čovjek-stroj;

                                    (c)

                                    sredstva komunikacije;

                                    (d)

                                    prakse i postupci;

                                    (e)

                                    operativna pravila, lokalne upute, zahtjevi za osoblje, propisi o održavanju i primjenjive norme;

                                    (f)

                                    radno vrijeme uključenog osoblja;

                                    (g)

                                    prakse postupanja s rizikom;

                                    (h)

                                    kontekst, strojevi, oprema i upute za oblikovanje radnih praksi.

                        3.

                        Organizacijski čimbenici i zadaće:

                                    (a)

                                    planiranje radne snage i radno opterećenje;

                                    (b)

                                    komuniciranje, informiranje i timski rad;

                                    (c)

                                    zapošljavanje i odabir, resursi;

                                    (d)

                                    upravljanje radnim učinkom i njegov nadzor;

                                    (e)

                                    naknada (plaća);

                                    (f)

                                    vodstvo, pitanja u vezi s ovlastima;

                                    (g)

                                    organizacijska kultura;

                                    (h)

                                    pravna pitanja (uključujući mjerodavna pravila i propise EU-a i država članica);

                                    i.

                                    regulatorni okvirni uvjeti i primjena sustava upravljanja sigurnošću.

                        4.

                        Čimbenici povezani s okolišem:

                                    (a)

                                    uvjeti rada (buka, rasvjeta, vibracije, ...);

                                    (b)

                                    vremenski i geografski uvjeti;

                                    (c)

                                    radovi koji se izvode na mjestu izvanrednog događaja ili u njegovoj blizini.

                        5.

                        Bilo koji drugi čimbenik koji je relevantan za potrebe istrage u prethodno navedenim točkama 1., 2., 3., 4.:

                  (d)   Mehanizmi povratnih informacija i kontrole, uključujući upravljanje rizicima i sigurnošću, kao i postupke praćenja

                        1.

                        Relevantni uvjeti u pogledu regulatornog okvira:

                        2.

                        Postupci, metode, sadržaj i rezultati aktivnosti procjene i praćenja rizika koje provodi bilo koji od uključenih subjekata: željeznički prijevoznici, upravitelji infrastrukture, subjekti nadležni za održavanje, radionice za održavanje, drugi pružatelji usluga održavanja, proizvođači i svi drugi subjekti te izvješća o neovisnoj procjeni iz članka 6. Provedbene uredbe (EU) br. 402/2013  (1):

                        3.

                        Sustav upravljanja sigurnošću uključenih željezničkih prijevoznika i upravitelja infrastrukture, uključujući osnovne elemente navedene u članku 9. stavku 3. Direktive (EU) 2016/798 i svim pravnim provedbenim aktima EU-a:

                        4.

                        Upravljački sustav subjekta/subjekata nadležnih za održavanje i radionice za održavanje, uključujući funkcije navedene u članku 14. stavku 3. i Prilogu III. Direktivi (EU) 2016/798 i svim naknadnim provedbenim aktima:

                        5.

                        Rezultati nadzora koji su provela nacionalna tijela nadležna za sigurnost u skladu s člankom 17. Direktive (EU) 2016/798:

                        6.

                        Odobrenja, potvrde i izvješća o procjeni koja je izdala Agencija, nacionalna tijela nadležna za sigurnost ili druga tijela za ocjenjivanje sukladnosti:

                                    —

                                    uvjerenje o sigurnosti/potvrde o sigurnosti za uključene upravitelje infrastrukture i željezničke prijevoznike,

                                    —

                                    odobrenja za puštanje nepokretnih postrojenja u uporabu i odobrenje za stavljanje vozila na tržište,

                                    —

                                    subjekt nadležan za održavanje i radionice za održavanje (uključujući izdavanje ovlaštenja).

                        7.

                        Ostali sistemski čimbenici:

                  (e)   Raniji slični izvanredni događaji, ako su se dogodili.

            5.   Zaključci

            Zaključci moraju sadržavati:

                        (a)

                           Sažetak analize uzroka izvanrednog događaja

                        U zaključcima se sažima utvrđivanje uzročnih čimbenika i čimbenika koji doprinose nastanku izvanrednog događaja, uključujući neposredne i dublje sistemske čimbenike, kao i nepostojanje sigurnosnih mjera ili neodgovarajuće sigurnosne mjere za koje se preporučuju kompenzacijske mjere. Nadalje, upućuje se na sposobnost uključenih organizacija da riješe ta pitanja u okviru svojih sustava upravljanja sigurnošću kako bi se spriječile buduće nesreće i incidenti.

                        (b)

                           Mjere koje su od tada poduzete

                        (c)

                           Dodatna razmatranja:

                        Sigurnosna pitanja utvrđena tijekom istrage, koja nisu relevantna za zaključke o uzrocima i posljedicama izvanrednog događaja.

                  6.   Sigurnosne preporuke

            U ovom se dijelu izvješća prema potrebi navode sigurnosne preporuke isključivo radi sprečavanja sličnih izvanrednih događaja u budućnosti.
            Ako preporuke nisu navedene, potrebno je obrazložiti.
            Sigurnosne preporuke temelje se na utvrđenim činjenicama i dodatnim razmatranjima o njima, kao i njihovoj analizi na temelju koje se donose zaključci o uzrocima i posljedicama izvanrednog događaja važnima za sigurnost.
            Sigurnosne preporuke mogu se izdati i u vezi s dodatnim zapažanjima bez obzira na uzročnost ili kontekst koji pridonosi izvanrednom događaju.

               (1)  Provedbena uredba Komisije (EU) br. 402/2013 od 30. travnja 2013. o zajedničkoj sigurnosnoj metodi za vrednovanje i procjenu rizika i stavljanju izvan snage Uredbe (EZ) br. 352/2009 (SL L 121, 3.5.2013., str. 8.).


title: Provedbena uredba Komisije (EU) 2020/573 оd 24. travnja 2020. o određivanju uvoznih carina za sektor žitarica primjenjivih od 27. travnja 2020.

text:
                  27.4.2020

                  HR

                  Službeni list Europske unije

                  L 132/19

         PROVEDBENA UREDBA KOMISIJE (EU) 2020/573
         оd 24. travnja 2020.
         o određivanju uvoznih carina za sektor žitarica primjenjivih od 27. travnja 2020.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183.,
         budući da:

                     (1)

                     Člankom 1. stavkom 1. Uredbe Komisije (EU) br. 642/2010 (2) propisuje se da je uvozna carina na proizvode obuhvaćene oznakama KN 1001 11 00, 1001 19 00, ex 1001 91 20 [sjeme obične pšenice], ex 1001 99 00 [obična pšenica visoke kakvoće osim za sjetvu], 1002 10 00, 1002 90 00, 1005 10 90, 1005 90 00, 1007 10 90 i 1007 90 00 jednaka interventnoj cijeni koja vrijedi za te proizvode pri uvozu, uvećanoj za 55 % te umanjenoj za uvoznu cijenu CIF koja se primjenjuje na predmetnu pošiljku. Međutim, ta carina ne smije biti veća od stope carine u Zajedničkoj carinskoj tarifi.

                     (2)

                     Člankom 1. stavkom 2. Uredbe (EU) br. 642/2010 propisano je da se za izračun uvozne carine iz stavka 1. tog članka za proizvode iz tog stavka redovito utvrđuju reprezentativne uvozne cijene CIF.

                     (3)

                     U skladu s člankom 2. stavkom 1. Uredbe (EU) br. 642/2010 uvozna cijena koja se koristi za izračunavanje uvozne carine za proizvode iz članka 1. stavka 1. navedene uredbe jest dnevna reprezentativna uvozna cijena CIF koja se određuje na način predviđen u članku 5. navedene uredbe.

                     (4)

                     Od 21. rujna 2017. uvozna carina na proizvode podrijetlom iz Kanade i obuhvaćene oznakama KN 1001 11 00, 1001 19 00, ex 1001 99 00 (obična pšenica visoke kakvoće osim za sjetvu), 1002 10 00 i 1002 90 00 izračunava se u skladu s člankom 2. stavkom 5. Uredbe (EU) br. 642/2010.

                     (5)

                     Potrebno je odrediti uvozne carine za razdoblje od 27. travnja 2020. koje će se primjenjivati do određivanja i stupanja na snagu novih uvoznih carina.

                     (6)

                     U skladu s člankom 2. stavkom 2. Uredbe (EU) br. 642/2010 ova Uredba trebala bi stupiti na snagu na dan objave,

               DONIJELA JE OVU UREDBU:

            Članak 1.
            Od 27. travnja 2020. uvozne carine za sektor žitarica navedene u članku 1. stavku 1. Uredbe (EU) br. 642/2010 jesu uvozne carine određene u Prilogu I. ovoj Uredbi na temelju informacija sadržanih u Prilogu II ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. travnja 2020.

                  Za Komisiju,

                  u ime predsjednice,

               Wolfgang BURTSCHER

                  Glavni direktor

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  Uredba Komisije (EU) br. 642/2010 od 20. srpnja 2010. o pravilima za primjenu Uredbe Vijeća (EZ) br. 1234/2007 u pogledu uvoznih carina za sektor žitarica (SL L 187, 21.7.2010., str. 5.).

            PRILOG I.
            Uvozne carine za proizvode iz članka 1. stavka 1. uredbe (eu) br. 642/2010 koje se primjenjuju od 27. travnja 2020.

                        Oznaka KN

                        Opis proizvoda

                        Uvozne carine (1)
                            (2)

                        (EUR/t)

                        1001 11 00

                        Sjeme tvrde PŠENICE

                        0,00

                        1001 19 00

                        Tvrda PŠENICA visoke kvalitete, osim za sjetvu

                        0,00

                        srednje kvalitete, osim za sjetvu

                        0,00

                        niske kvalitete, osim za sjetvu

                        0,00

                        ex 1001 91 20

                        Sjeme obične PŠENICE

                        0,00

                        ex 1001 99 00

                        Obična PŠENICA visoke kvalitete, osim za sjetvu

                        0,00

                        1002 10 00

                        Sjeme RAŽI

                        5,27

                        1002 90 00

                        RAŽ, osim za sjetvu

                        5,27

                        1005 10 90

                        KUKURUZ za sjetvu, osim hibrida

                        5,27

                        1005 90 00

                        KUKURUZ, osim za sjetvu (3)

                        5,27

                        1007 10 90

                        SIRAK u zrnu, osim hibrida za sjetvu

                        5,27

                        1007 90 00

                        SIRAK u zrnu, osim za sjetvu

                        5,27

               (1)  Uvozniku se u skladu s člankom 2. stavkom 4. Uredbe (EU) br. 642/2010 može smanjiti carina za:

                        —

                        3 EUR po toni ako se luka iskrcaja nalazi na Sredozemlju (iza Gibraltarskih vrata) ili na Crnom moru i ako roba u Uniju stiže preko Atlantskog oceana ili Sueskog kanala,

                        —

                        2 EUR po toni ako se luka iskrcaja nalazi u Danskoj, Estoniji, Irskoj, Latviji, Litvi, Poljskoj, Finskoj, Švedskoj, Ujedinjenoj Kraljevini ili na atlantskoj obali Iberijskog poluotoka i ako roba u Uniju stiže preko Atlantskog oceana.

               (2)  Carina na proizvode podrijetlom iz Kanade i obuhvaćene oznakama KN 1001 11 00, 1001 19 00, ex 1001 99 00 (obična pšenica visoke kakvoće osim za sjetvu), 1002 10 00 i 1002 90 00 izračunava se u skladu s člankom 2. stavkom 5. Uredbe (EU) br. 642/2010.

               (3)  Uvoznik može koristiti paušalno smanjenje od 24 EUR po toni ako su ispunjeni uvjeti utvrđeni u članku 3. Uredbe (EU) br. 642/2010.

            PRILOG II.
            Čimbenici za izračunavanje carina utvrđenih u prilogu i.

               1.
               Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                           (EUR/t)

                           Obična pšenica (1)

                           Kukuruz

                           Burza

                           Minneapolis

                           Chicago

                           Kotacija

                           187,231

                           116,272

                           Premija za Meksički zaljev

                           –

                           23,784

                           Premija za Velika jezera

                           40,454

                           –

               2.
               Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                           Troškovi vozarine: Meksički zaljev – Rotterdam:

                           11,705

                           Troškovi vozarine: Velika jezera – Rotterdam:

                           38,841

               (1)  Premija od 14 EUR/t uključena (članak 5. stavak 3. Uredbe (EU) br. 642/2010).


title: Provedbena uredba Komisije (EU) 2020/615 оd 4. svibnja 2020. o određivanju uvoznih carina za sektor žitarica primjenjivih od 5. svibnja 2020.

text:
                  5.5.2020

                  HR

                  Službeni list Europske unije

                  LI 141/1

         PROVEDBENA UREDBA KOMISIJE (EU) 2020/615
         оd 4. svibnja 2020.
         o određivanju uvoznih carina za sektor žitarica primjenjivih od 5. svibnja 2020.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183.,
         budući da:

                     (1)

                     Člankom 1. stavkom 1. Uredbe Komisije (EU) br. 642/2010 (2) propisuje se da je uvozna carina na proizvode obuhvaćene oznakama KN 1001 11 00, 1001 19 00, ex 1001 91 20 [sjeme obične pšenice], ex 1001 99 00 [obična pšenica visoke kakvoće osim za sjetvu], 1002 10 00, 1002 90 00, 1005 10 90, 1005 90 00, 1007 10 90 i 1007 90 00 jednaka interventnoj cijeni koja vrijedi za te proizvode pri uvozu, uvećanoj za 55 % te umanjenoj za uvoznu cijenu CIF koja se primjenjuje na predmetnu pošiljku. Međutim, ta carina ne smije biti veća od stope carine u Zajedničkoj carinskoj tarifi.

                     (2)

                     Člankom 1. stavkom 2. Uredbe (EU) br. 642/2010 propisano je da se za izračun uvozne carine iz stavka 1. tog članka za proizvode iz tog stavka redovito utvrđuju reprezentativne uvozne cijene CIF.

                     (3)

                     U skladu s člankom 2. stavkom 1. Uredbe (EU) br. 642/2010 uvozna cijena koja se koristi za izračunavanje uvozne carine za proizvode iz članka 1. stavka 1. navedene uredbe jest dnevna reprezentativna uvozna cijena CIF koja se određuje na način predviđen u članku 5. navedene uredbe.

                     (4)

                     Od 21. rujna 2017. uvozna carina na proizvode podrijetlom iz Kanade i obuhvaćene oznakama KN 1001 11 00, 1001 19 00, ex 1001 99 00 (obična pšenica visoke kakvoće osim za sjetvu), 1002 10 00 i 1002 90 00 izračunava se u skladu s člankom 2. stavkom 5. Uredbe (EU) br. 642/2010.

                     (5)

                     Potrebno je odrediti uvozne carine za razdoblje od 5. svibnja 2020. koje će se primjenjivati do određivanja i stupanja na snagu novih uvoznih carina.

                     (6)

                     U skladu s člankom 2. stavkom 2. Uredbe (EU) br. 642/2010 ova Uredba trebala bi stupiti na snagu na dan objave,

               DONIJELA JE OVU UREDBU:

            Članak 1.
            Od 5. svibnja 2020. uvozne carine za sektor žitarica navedene u članku 1. stavku 1. Uredbe (EU) br. 642/2010 jesu uvozne carine određene u Prilogu I. ovoj Uredbi na temelju informacija sadržanih u Prilogu II ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. svibnja 2020.

                  Za Komisiju,

                  u ime predsjednika,

               Wolfgang BURTSCHER

                  Glavni director

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  Uredba Komisije (EU) br. 642/2010 od 20. srpnja 2010. o pravilima za primjenu Uredbe Vijeća (EZ) br. 1234/2007 u pogledu uvoznih carina za sektor žitarica (SL L 187, 21.7.2010., str. 5.).

            PRILOG I.

               Uvozne carine za proizvode iz članka 1. stavka 1. Uredbe (EU) br. 642/2010 koje se primjenjuju od 5. svibnja 2020.

                        Oznaka KN

                        Opis proizvoda

                        Uvozne carine (1)
                            (2)

                        (EUR/t)

                        1001 11 00

                        Sjeme tvrde PŠENICE

                        0,00

                        1001 19 00

                        Tvrda PŠENICA visoke kvalitete, osim za sjetvu

                        0,00

                        srednje kvalitete, osim za sjetvu

                        0,00

                        niske kvalitete, osim za sjetvu

                        0,00

                        ex 1001 91 20

                        Sjeme obične PŠENICE

                        0,00

                        ex 1001 99 00

                        Obična PŠENICA visoke kvalitete, osim za sjetvu

                        0,00

                        1002 10 00

                        Sjeme RAŽI

                        10,40

                        1002 90 00

                        RAŽ, osim za sjetvu

                        10,40

                        1005 10 90

                        KUKURUZ za sjetvu, osim hibrida

                        10,40

                        1005 90 00

                        KUKURUZ, osim za sjetvu (3)

                        10,40

                        1007 10 90

                        SIRAK u zrnu, osim hibrida za sjetvu

                        10,40

                        1007 90 00

                        SIRAK u zrnu, osim za sjetvu

                        10,40

               (1)  Uvozniku se u skladu s člankom 2. stavkom 4. Uredbe (EU) br. 642/2010 može smanjiti carina za:

                        —

                        3 EUR po toni ako se luka iskrcaja nalazi na Sredozemlju (iza Gibraltarskih vrata) ili na Crnom moru i ako roba u Uniju stiže preko Atlantskog oceana ili Sueskog kanala,

                        —

                        2 EUR po toni ako se luka iskrcaja nalazi u Danskoj, Estoniji, Irskoj, Latviji, Litvi, Poljskoj, Finskoj, Švedskoj, Ujedinjenoj Kraljevini ili na atlantskoj obali Iberijskog poluotoka i ako roba u Uniju stiže preko Atlantskog oceana.

               (2)  Carina na proizvode podrijetlom iz Kanade i obuhvaćene oznakama KN 1001 11 00, 1001 19 00, ex 1001 99 00 (obična pšenica visoke kakvoće osim za sjetvu), 1002 10 00 i 1002 90 00 izračunava se u skladu s člankom 2. stavkom 5. Uredbe (EU) br. 642/2010.

               (3)  Uvoznik može koristiti paušalno smanjenje od 24 EUR po toni ako su ispunjeni uvjeti utvrđeni u članku 3. Uredbe (EU) br. 642/2010.

            PRILOG II.

               Čimbenici za izračunavanje carina utvrđenih u Prilogu I.

               1.
               Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                           (EUR/t)

                           Obična pšenica (1)

                           Kukuruz

                           Burza

                           Minneapolis

                           Chicago

                           Kotacija

                           184,185

                           113,614

                           Premija za Meksički zaljev

                           -

                           21,584

                           Premija za Velika jezera

                           41,446

                           -

               2.
               Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                           Troškovi vozarine: Meksički zaljev – Rotterdam:

                           11,434

                           Troškovi vozarine: Velika jezera – Rotterdam:

                           37,737

               (1)  Premija od 14 EUR/t uključena (članak 5. stavak 3. Uredbe (EU) br. 642/2010).


title: Provedbena uredba Komisije (EU) 2020/869 оd 24. lipnja 2020. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari beflubutamid, benalaksil, bentiavalikarb, bifenazat, boskalid, bromoksinil, kaptan, ciazofamid, dimetomorf, etefon, etoksazol, famoksadon, fenamifos, flumioksazin, fluoksastrobin, folpet, formetanat, metribuzin, milbemektin, Paecilomyces lilacinus soj 251, fenmedifam, fosmet, pirimifos-metil, propamokarb, protiokonazol i s-metolaklor (Tekst značajan za EGP)

text:
                  25.6.2020

                  HR

                  Službeni list Europske unije

                  L 201/7

         PROVEDBENA UREDBA KOMISIJE (EU) 2020/869
         оd 24. lipnja 2020.
         o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari beflubutamid, benalaksil, bentiavalikarb, bifenazat, boskalid, bromoksinil, kaptan, ciazofamid, dimetomorf, etefon, etoksazol, famoksadon, fenamifos, flumioksazin, fluoksastrobin, folpet, formetanat, metribuzin, milbemektin, Paecilomyces lilacinus soj 251, fenmedifam, fosmet, pirimifos-metil, propamokarb, protiokonazol i s-metolaklor
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. prvi stavak,
         budući da:

                     (1)

                     U dijelu A Priloga Provedbenoj uredbi Komisije (EU) br. 540/2011 (2) utvrđene su aktivne tvari koje se smatraju odobrenima na temelju Uredbe (EZ) br. 1107/2009.

                     (2)

                     Provedbenom uredbom Komisije (EU) 2019/707 (3) rokovi važenja odobrenja aktivnih tvari famoksadon i flumioksazin produljeni su do 30. lipnja 2020., a rokovi važenja odobrenja aktivnih tvari beflubutamid, benalaksil, bentiavalikarb, bifenazat, boskalid, bromoksinil, kaptan, ciazofamid, dimetomorf, etefon, etoksazol, fenamifos, fluoksastrobin, folpet, formetanat, metribuzin, milbemektin, Paecilomyces lilacinus soj 251, fenmedifam, fosmet, pirimifos-metil, propamokarb, protiokonazol i s‐metolaklor produljeni su do 31. srpnja 2020.

                     (3)

                     Podneseni su zahtjevi za produljenje odobrenja tih tvari u skladu s Provedbenom uredbom Komisije (EU) br. 844/2012 (4).

                     (4)

                     Budući da je ocjenjivanje svih navedenih tvari odgođeno zbog razloga koji su izvan kontrole podnositeljâ zahtjeva, odobrenja tih aktivnih tvari vjerojatno će isteći prije donošenja odluke o njihovu produljenju. Stoga je potrebno produljiti rok važenja tih odobrenja.

                     (5)

                     Nadalje, potrebno je produljiti rok važenja odobrenja za aktivne tvari boskalid, kaptan, dimetomorf, etefon, folpet, formetanat, milbemektin, fenmedifam, fosmet, pirimifos-metil i propamokarb kako bi se osiguralo potrebno vrijeme za ocjenu u pogledu svojstava endokrine disrupcije u skladu s postupkom iz članaka 13. i 14. Provedbene uredbe (EU) br. 844/2012.

                     (6)

                     U slučajevima u kojima se donosi uredba kojom se utvrđuje da se odobrenje aktivne tvari iz Priloga ovoj Uredbi ne produljuje jer nisu ispunjena mjerila za odobravanje, datum isteka trebalo bi odrediti na isti datum koji je vrijedio prije donošenja ove Uredbe ili na datum stupanja na snagu uredbe kojom se utvrđuje da se odobrenje aktivne tvari ne produljuje, ovisno o tome koji je datum kasniji. Ako se donese uredba kojom se utvrđuje produljenje odobrenja aktivne tvari iz Priloga ovoj Uredbi, primjereno je, u skladu s okolnostima, odrediti najraniji mogući datum primjene.

                     (7)

                     Budući da rok važenja nekih odobrenja aktivnih tvari istječe 30. lipnja 2020., ova bi Uredba trebala stupiti na snagu što prije.

                     (8)

                     Provedbenu uredbu (EU) br. 540/2011 trebalo bi stoga na odgovarajući način izmijeniti.

                     (9)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog Provedbenoj uredbi (EU) br. 540/2011 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (3)  Provedbena uredba Komisije (EU) 2019/707 оd 7. svibnja 2019. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari alfa-cipermetrin, beflubutamid, benalaksil, bentiavalikarb, bifenazat, boskalid, bromoksinil, kaptan, ciazofamid, desmedifam, dimetoat, dimetomorf, diruon, etefon, etoksazol, famoksadon, fenamifos, flumioksazin, fluoksastrobin, folpet, foramsulfuron, formetanat, metalaksil-m, metiokarb, metribuzin, milbemektin, Paecilomyces lilacinus soj 251, fenmedifam, fosmet, pirimifos-metil, propamokarb, protiokonazol, s‐metolaklor i tebukonazol (SL L 120, 8.5.2019., str. 16.).

            (4)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            PRILOG
            Dio A Priloga Provedbenoj uredbi (EU) br. 540/2011 mijenja se kako slijedi:

                        (1)

                        u šestom stupcu, prestanak odobrenja, u retku 35., famoksadon, datum se zamjenjuje datumom „30. lipnja 2021.”;

                        (2)

                        u šestom stupcu, prestanak odobrenja, u retku 39., flumioksazin, datum se zamjenjuje datumom „30. lipnja 2021.”;

                        (3)

                        u šestom stupcu, prestanak odobrenja, u retku 46., ciazofamid, datum se zamjenjuje datumom „31. srpnja 2021.”;

                        (4)

                        u šestom stupcu, prestanak odobrenja, u retku 84., benalaksil, datum se zamjenjuje datumom „31. srpnja 2021.”;

                        (5)

                        u šestom stupcu, prestanak odobrenja, u retku 85., bromoksinil, datum se zamjenjuje datumom „31. srpnja 2021.”;

                        (6)

                        u šestom stupcu, prestanak odobrenja, u retku 88., fenmedifam, datum se zamjenjuje datumom „31. srpnja 2021.”;

                        (7)

                        u šestom stupcu, prestanak odobrenja, u retku 97., s-metolaklor, datum se zamjenjuje datumom „31. srpnja 2021.”;

                        (8)

                        u šestom stupcu, prestanak odobrenja, u retku 99., etoksazol, datum se zamjenjuje datumom „31. srpnja 2021.”;

                        (9)

                        u šestom stupcu, prestanak odobrenja, u retku 109., bifenazat, datum se zamjenjuje datumom „31. srpnja 2021.”;

                        (10)

                        u šestom stupcu, prestanak odobrenja, u retku 110., milbemektin, datum se zamjenjuje datumom „31. srpnja 2021.”;

                        (11)

                        u šestom stupcu, prestanak odobrenja, u retku 141., fenamifos, datum se zamjenjuje datumom „31. srpnja 2021.”;

                        (12)

                        u šestom stupcu, prestanak odobrenja, u retku 142., etefon, datum se zamjenjuje datumom „31. srpnja 2021.”;

                        (13)

                        u šestom stupcu, prestanak odobrenja, u retku 145., kaptan, datum se zamjenjuje datumom „31. srpnja 2021.”;

                        (14)

                        u šestom stupcu, prestanak odobrenja, u retku 146., folpet, datum se zamjenjuje datumom „31. srpnja 2021.”;

                        (15)

                        u šestom stupcu, prestanak odobrenja, u retku 147., formetanat, datum se zamjenjuje datumom „31. srpnja 2021.”;

                        (16)

                        u šestom stupcu, prestanak odobrenja, u retku 150., dimetomorf, datum se zamjenjuje datumom „31. srpnja 2021.”;

                        (17)

                        u šestom stupcu, prestanak odobrenja, u retku 152., metribuzin, datum se zamjenjuje datumom „31. srpnja 2021.”;

                        (18)

                        u šestom stupcu, prestanak odobrenja, u retku 153., fosmet, datum se zamjenjuje datumom „31. srpnja 2021.”;

                        (19)

                        u šestom stupcu, prestanak odobrenja, u retku 154., propamokarb, datum se zamjenjuje datumom „31. srpnja 2021.”;

                        (20)

                        u šestom stupcu, prestanak odobrenja, u retku 156., pirimifos-metil, datum se zamjenjuje datumom „31. srpnja 2021.”;

                        (21)

                        u šestom stupcu, prestanak odobrenja, u retku 158., beflubutamid, datum se zamjenjuje datumom „31. srpnja 2021.”;

                        (22)

                        u šestom stupcu, prestanak odobrenja, u retku 163., bentiavalikarb, datum se zamjenjuje datumom „31. srpnja 2021.”;

                        (23)

                        u šestom stupcu, prestanak odobrenja, u retku 164., boskalid, datum se zamjenjuje datumom „31. srpnja 2021.”;

                        (24)

                        u šestom stupcu, prestanak odobrenja, u retku 166., fluoksastrobin, datum se zamjenjuje datumom „31. srpnja 2021.”;

                        (25)

                        u šestom stupcu, prestanak odobrenja, u retku 167., Paecilomyces lilacinus soj 251, datum se zamjenjuje datumom „31. srpnja 2021.”;

                        (26)

                        u šestom stupcu, prestanak odobrenja, u retku 168., protiokonazol, datum se zamjenjuje datumom „31. srpnja 2021.”.


title: Provedbena uredba Komisije (EU) 2020/885 оd 26. lipnja 2020. o mjerama za sprečavanje unošenja u Uniju organizma Pseudomonas syringae pv. actinidiae Takikawa, Serizawa, Ichikawa, Tsuyumu & Goto i njegova širenja unutar Unije

text:
                  29.6.2020

                  HR

                  Službeni list Europske unije

                  L 205/9

         PROVEDBENA UREDBA KOMISIJE (EU) 2020/885
         оd 26. lipnja 2020.
         o mjerama za sprečavanje unošenja u Uniju organizma Pseudomonas syringae pv. actinidiae Takikawa, Serizawa, Ichikawa, Tsuyumu & Goto i njegova širenja unutar Unije
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/2031 (1) Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredaba (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ, a posebno njezin članak 30. stavak 1.,
         budući da:

                     (1)

                     Italija je 2011. obavijestila Komisiju da je na njezinu državnom području prisutan novi agresivni soj organizma Pseudomonas syringae pv. actinidiae Takikawa, Serizawa, Ichikawa, Tsuyumu & Goto („određeni štetni organizam”), koji je uzročnik raka kivija, te da je donijela službene mjere za sprečavanje daljnjeg unošenja i širenja navedenog štetnog organizma na njezinu državnom području. Iz dostupnih informacija vidljivo je i da je taj agresivni soj određenog štetnog organizma bio prisutan u trećoj zemlji koja u Uniju izvozi reprodukcijski materijal kivija, uključujući pelud. Te su informacije za područje Unije i dalje relevantne.

                     (2)

                     Zato je Komisija donijela Provedbenu odluku 2012/756/EU (2).

                     (3)

                     Provedbena odluka 2012/756/EU zamijenjena je Provedbenom odlukom (EU) 2017/198 (3), koja je prestala važiti 31. ožujka 2020.

                     (4)

                     Određeni štetni organizam nije uvršten na popis kao karantenski štetni organizam Unije u Prilogu II., karantenski štetni organizam zaštićenih područja u Prilogu III. ni kao regulirani nekarantenski štetni organizam u Prilogu IV. Provedbenoj uredbi Komisije (EU) 2019/2072 (4).

                     (5)

                     Razlozi za donošenje Provedbene odluke (EU) 2017/198, uključujući odgovarajuću Komisijinu preliminarnu analizu rizika od štetnih organizama, i dalje su valjani. Zbog postojećeg fitosanitarnog rizika koji predstavlja određeni štetni organizam, trebalo bi donijeti mjere o unošenju u Uniju žive peludi i bilja za sadnju, osim sjemena, roda Actinidia Lindl. („određeno bilje”) iz trećih zemalja. Trebalo bi utvrditi i mjere za premještanje tog bilja podrijetlom iz Unije unutar Unije. Te bi mjere trebale biti jednake mjerama iz Provedbene odluke (EU) 2017/198 jer su se pokazale učinkovitima u zaštiti područja Unije od određenog štetnog organizma.

                     (6)

                     Kako bi se osigurala povećana razina zaštite područja Unije od određenog štetnog organizma, određeno bilje uneseno u Uniju trebalo bi strogo inspekcijski pregledati i, prema potrebi, ispitati na prisutnost određenog štetnog organizma na graničnoj kontrolnoj postaji ili na odredišnoj kontrolnoj točki utvrđenoj u skladu s Delegiranom uredbom Komisije (EU) 2019/2123 (5).

                     (7)

                     Provedbenu odluku (EU) 2017/198 potrebno je staviti izvan snage i zamijeniti ovom Uredbom. To je potrebno kako bi se uzele u obzir odredbe Uredbe (EU) 2016/2031 i Provedbene uredbe (EU) 2019/2072, koje se primjenjuju od 14. prosinca 2019.

                     (8)

                     Ova bi se Uredba trebala početi primjenjivati što prije kako bi se zamijenila Provedbena odluka (EU) 2017/198, koja je prestala važiti 31. ožujka 2020. Stoga bi trebala stupiti na snagu trećeg dana od dana objave u Službenom listu Europske unije.

                     (9)

                     Države članice trebale bi, ovisno o slučaju, prilagoditi svoje zakonodavstvo kako bi se uskladile s ovom Uredbom.

                     (10)

                     Ova bi se Uredba trebala primjenjivati do 31. prosinca 2021. kako bi se osiguralo vrijeme potrebno za praćenje razvoja stanja i utvrđivanje fitosanitarnog statusa određenog štetnog organizma s obzirom na područje Unije.

                     (11)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Predmet
            Ovom Uredbom utvrđuju se mjere za sprečavanje unošenja u Uniju organizma Pseudomonas syringae pv. actinidiae Takikawa, Serizawa, Ichikawa, Tsuyumu & Goto („određeni štetni organizam”) i njegova širenja unutar Unije.

            Članak 2.

               Zabrana koja se odnosi na organizam
               Pseudomonas syringae
               pv
               . actinidiae
               Takikawa, Serizawa, Ichikawa, Tsuyumu & Goto

            Određeni štetni organizam ne smije se unositi na područje Unije, premještati unutar njega, niti držati, razmnožavati ili puštati unutar područja Unije.

            Članak 3.

               Unošenje u Uniju žive peludi i bilja za sadnju, osim sjemena, roda
               Actinidia
               Lindl.

            Živa pelud i bilje za sadnju, osim sjemena, roda Actinidia Lindl. („određeno bilje”) podrijetlom iz trećih zemalja mogu se unositi u Uniju samo ako ispunjavaju posebne zahtjeve za unošenje iz članaka 4., 5. i 6.

            Članak 4.
            Fitosanitarni certifikat
            Određeno bilje podrijetlom iz trećih zemalja prati fitosanitarni certifikat koji pod naslovom „Dodatna izjava” uključuje informaciju da je ispunjen jedan od sljedećih uvjeta:

                        (a)

                        određeno bilje uzgajano je tijekom cijelog životnog vijeka u zemlji za koju je poznato da se u njoj ne pojavljuje određeni štetni organizam;

                        (b)

                        određeno bilje uzgajano je tijekom cijelog životnog vijeka na nezaraženom području, koje je u pogledu određenog štetnog organizma uspostavila nacionalna organizacija za zaštitu bilja zemlje podrijetla u skladu s Međunarodnom normom za fitosanitarne mjere („ISPM”) br. 4 (6) Organizacije Ujedinjenih naroda za hranu i poljoprivredu (FAO). Naziv nezaraženog područja navodi se u certifikatu pod naslovom „Mjesto podrijetla”;

                        (c)

                        određeno bilje proizvedeno je na nezaraženom mjestu proizvodnje ili u nezaraženoj proizvodnoj jedinici, koje je u pogledu određenog štetnog organizma uspostavila nacionalna organizacija za zaštitu bilja zemlje podrijetla u skladu s ISPM-om br. 10 (7) FAO-a. Određeno bilje uzgajano je u strukturi sa stupnjem izolacije i zaštite od vanjskog okoliša kojom se učinkovito isključuje određeni štetni organizam. Na tom je mjestu ili u toj jedinici određeno bilje bilo dvaput službeno inspekcijski pregledano u najpogodnijem trenutku za otkrivanje simptoma zaraze tijekom posljednjeg potpunog vegetacijskog ciklusa prije izvoza i utvrđeno je da nije zaraženo određenim štetnim organizmom.
                        Navedeno mjesto proizvodnje ili proizvodna jedinica okruženo je područjem polumjera od najmanje 100 metara, na kojem su službeni inspekcijski pregledi provedeni dvaput u najpogodnijem trenutku za otkrivanje simptoma zaraze tijekom posljednjeg potpunog vegetacijskog ciklusa prije izvoza i sve određeno bilje koje je pokazivalo simptome zaraze otkriveno tijekom tih inspekcijskih pregleda odmah je uništeno;

                        (d)

                        određeno bilje proizvedeno je na nezaraženom mjestu proizvodnje, koje je u pogledu određenog štetnog organizma uspostavila nacionalna organizacija za zaštitu bilja zemlje podrijetla u skladu s ISPM-om br. 10 FAO-a. Na tom je mjestu određeno bilje bilo dvaput službeno inspekcijski pregledano, uzorkovano i ispitano u najpogodnijem trenutku za otkrivanje simptoma zaraze tijekom posljednjeg potpunog vegetacijskog ciklusa prije izvoza i utvrđeno je da nije zaraženo određenim štetnim organizmom.
                        To je mjesto proizvodnje okruženo područjem polumjera od 4 500 m („okolno područje”) za koje je ispunjen jedan od sljedećih uvjeta:

                                    i.

                                    službeni inspekcijski pregledi, uzorkovanje i ispitivanje provedeni su dvaput u najpogodnijem trenutku za otkrivanje simptoma zaraze tijekom posljednjeg potpunog vegetacijskog ciklusa prije izvoza. Određeni štetni organizam nije otkriven tijekom službenih inspekcijskih pregleda, uzorkovanja i ispitivanja;

                                    ii.

                                    sve određeno bilje u polumjeru od 500 m oko tog mjesta proizvodnje odmah je uništeno;

                                    iii.

                                    svaki primjerak određenog bilja u polumjeru od 500 m oko tog mjesta proizvodnje redovito je ispitivan u najpogodnijem trenutku za otkrivanje simptoma zaraze i utvrđeno je da nije zaražen određenim štetnim organizmom.

                              U slučaju točaka ii. i iii. sve određeno bilje unutar tog područja na udaljenosti od 500 m do 4 500 m od mjesta proizvodnje uništeno je ili ispitano u skladu s planom uzorkovanja kojim je s 99-postotnom pouzdanošću moguće potvrditi da je razina prisutnosti određenog štetnog organizma u tom određenom bilju ispod 0,1 %.

            Članak 5.
            Dodatne informacije koje treba navesti u fitosanitarnom certifikatu
            Ako se navode informacije iz članka 4. točke (c) ili (d), u certifikatu je potrebno navesti i informaciju da je ispunjen jedan od sljedećih uvjeta:

                        (a)

                        određeno bilje izravno potječe od matičnih biljaka koje su uzgojene pod uvjetima iz članka 4. točke (a), (b) ili (c);

                        (b)

                        određeno bilje izravno potječe od matičnih biljaka koje su podvrgnute prethodnom pojedinačnom ispitivanju koje potvrđuje da nisu zaražene određenim štetnim organizmom;

                        (c)

                        određeno bilje ispitano je u skladu s planom uzorkovanja kojim je s 99-postotnom pouzdanošću moguće potvrditi da je razina prisutnosti određenog štetnog organizma u tom određenom bilju ispod 0,1 %.

            Članak 6.
            Inspekcijski pregled
            Određeno bilje uneseno u Uniju koje prati fitosanitarni certifikat i koje je u skladu s člancima 4. i 5. strogo se inspekcijski pregledava i, prema potrebi, ispituje na prisutnost određenog štetnog organizma na graničnoj kontrolnoj postaji ili kontrolnoj točki utvrđenoj u skladu s Delegiranom uredbom (EU) 2019/2123.

            Članak 7.
            Premještanje određenog bilja unutar Unije
            Određeno bilje koje je bilo koji dio životnog vijeka provelo u Uniji može se premještati unutar Unije samo ako ispunjava posebne zahtjeve iz članaka 8. i 9.

            Članak 8.
            Izdavanje biljne putovnice i uvjeti za premještanje
            Određeno bilje koje je bilo koji dio životnog vijeka provelo u Uniji i bilje uneseno u Uniju u skladu s člankom 3. može se premještati unutar Unije samo ako ga prati biljna putovnica pripremljena, izdana i upotrijebljena u skladu s člancima od 78. do 95. Uredbe (EU) 2016/2031 i ako ispunjava jedan od sljedećih uvjeta:

                        (a)

                        određeno bilje uzgajano je tijekom cijelog životnog vijeka u državi članici za koju je poznato da se u njoj ne pojavljuje određeni štetni organizam;

                        (b)

                        određeno bilje uzgajano je tijekom cijelog životnog vijeka na zaštićenom području navedenom u Prilogu III. Provedbenoj uredbi (EU) 2019/2072;

                        (c)

                        određeno bilje uzgajano je tijekom cijelog životnog vijeka na nezaraženom području, koje je u pogledu određenog štetnog organizma uspostavilo nadležno tijelo države članice podrijetla u skladu s ISPM-om br. 4 FAO-a;

                        (d)

                        određeno bilje proizvedeno je na nezaraženom mjestu proizvodnje ili u nezaraženoj proizvodnoj jedinici, koje je u pogledu određenog štetnog organizma uspostavilo nadležno službeno tijelo države članice podrijetla u skladu s ISPM-om br. 10 FAO-a. Određeno bilje uzgajano je u strukturi sa stupnjem izolacije i zaštite od vanjskog okoliša kojom se učinkovito isključuje određeni štetni organizam. Na tom je mjestu određeno bilje bilo dvaput službeno inspekcijski pregledano u najpogodnijem trenutku za otkrivanje simptoma zaraze tijekom posljednjeg potpunog vegetacijskog ciklusa prije premještanja i utvrđeno je da nije zaraženo određenim štetnim organizmom.
                        Navedeno mjesto proizvodnje ili proizvodna jedinica okruženo je područjem polumjera od najmanje 100 metara, na kojem su službeni inspekcijski pregledi provedeni dvaput u najpogodnijem trenutku za otkrivanje simptoma zaraze tijekom posljednjeg potpunog vegetacijskog ciklusa prije premještanja i sve bilje koje je pokazivalo simptome zaraze otkriveno tijekom tih inspekcijskih pregleda odmah je uništeno;

                        (e)

                        određeno bilje proizvedeno je na nezaraženom mjestu proizvodnje, koje je u pogledu određenog štetnog organizma uspostavilo nadležno tijelo države članice podrijetla u skladu s ISPM-om br. 10 FAO-a.
                        Na tom je mjestu određeno bilje bilo dvaput službeno inspekcijski pregledano, uzorkovano i ispitano u najpogodnijem trenutku za otkrivanje simptoma zaraze tijekom posljednjeg potpunog vegetacijskog ciklusa prije premještanja i utvrđeno je da nije zaraženo određenim štetnim organizmom.
                        To je mjesto proizvodnje okruženo područjem polumjera od 500 m („okolno područje”) za koje je ispunjen jedan od sljedećih uvjeta:

                                    i.

                                    službeni inspekcijski pregledi, uzorkovanje i ispitivanje provedeni su dvaput na cijelom okolnom području u najpogodnijem trenutku za otkrivanje simptoma zaraze tijekom posljednjeg potpunog vegetacijskog ciklusa prije premještanja. Određeni štetni organizam nije otkriven tijekom službenih inspekcijskih pregleda, uzorkovanja i ispitivanja;

                                    ii.

                                    sve je određeno bilje unutar okolnog područja odmah uništeno;

                                    iii.

                                    svaki primjerak određenog bilja unutar okolnog područja redovito je ispitivan u najpogodnijem trenutku za otkrivanje simptoma zaraze i utvrđeno je da nije zaražen određenim štetnim organizmom.

                              I samo okolno područje okruženo je dodatnim područjem širine od 4 000 m za koje je ispunjen jedan od sljedećih uvjeta:

                                    i.

                                    nakon službenih inspekcijskih pregleda, uzorkovanja i ispitivanja provedenih dvaput na tom cijelom dodatnom području u najpogodnijem trenutku za otkrivanje simptoma zaraze tijekom posljednjeg potpunog vegetacijskog ciklusa prije premještanja, poduzete su mjere za iskorjenjivanje u svim slučajevima u kojima je određeni štetni organizam identificiran na određenom bilju. Te se mjere sastoje od trenutačnog uništenja zaraženog određenog bilja;

                                    ii.

                                    sve je određeno bilje unutar tog dodatnog područja uništeno;

                                    iii.

                                    sve određeno bilje unutar tog dodatnog područja ispitano je u skladu s planom uzorkovanja kojim je s 99-postotnom pouzdanošću moguće potvrditi da je razina prisutnosti određenog štetnog organizma u tom određenom bilju ispod 0,1 %.

            Članak 9.
            Dodatni uvjeti za premještanje
            Ako su ispunjeni zahtjevi iz članka 8. točke (d) ili (e), određeno bilje mora ispunjavati i jedan od sljedećih zahtjeva:

                        (a)

                        određeno bilje izravno potječe od matičnih biljaka koje su uzgojene pod uvjetima iz članka 8. točke (a), (b), (c) ili (d);

                        (b)

                        određeno bilje izravno potječe od matičnih biljaka koje su podvrgnute prethodnom pojedinačnom ispitivanju koje potvrđuje da nisu zaražene određenim štetnim organizmom;

                        (c)

                        određeno bilje ispitano je u skladu s planom uzorkovanja kojim je s 99-postotnom pouzdanošću moguće potvrditi da je razina prisutnosti određenog štetnog organizma u tom određenom bilju ispod 0,1 %.

            Članak 10.
            Usklađenost
            U cilju usklađenosti s ovom Uredbom države članice dužne su staviti izvan snage ili izmijeniti mjere koje su već donijele radi zaštite od unošenja ili širenja određenog štetnog organizma. One o tim mjerama odmah obavješćuju Komisiju.

            Članak 11.
            Stupanje na snagu i primjena
            Ova Uredba stupa na snagu trećeg dana od dana objave u Službenom listu Europske unije.
            Primjenjuje se do 31. prosinca 2021.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 317, 23.11.2016., str. 4.

            (2)  Provedbena odluka Komisije 2012/756/EU od 5. prosinca 2012. o mjerama za sprečavanje unošenja u Uniju Pseudomonas syringae pv. actinidiae Takikawa, Serizawa, Ichikawa, Tsuyumu & Goto i njegovog širenja unutar Unije (SL L 335, 7.12.2012., str. 49.).

            (3)  Provedbena odluka Komisije (EU) 2017/198 od 2. veljače 2017. o mjerama za sprečavanje unošenja u Uniju organizma Pseudomonas syringae pv. actinidiae Takikawa, Serizawa, Ichikawa, Tsuyumu & Goto i njegova širenja unutar Unije (SL L 31, 4.2.2017., str. 29.).

            (4)  Provedbena uredba Komisije (EU) 2019/2072 od 28. studenoga 2019. o utvrđivanju jedinstvenih uvjeta za provedbu Uredbe (EU) 2016/2031 Europskog parlamenta i Vijeća u pogledu zaštitnih mjera protiv organizama štetnih za bilje te o stavljanju izvan snage Uredbe Komisije (EZ) br. 690/2008 i izmjeni Provedbene uredbe Komisije (EU) 2018/2019 (SL L 319, 10.12.2019., str. 1.).

            (5)  Delegirana Uredba Komisije (EU) 2019/2123 оd 10. listopada 2019. o dopuni Uredbe (EU) 2017/625 Europskog parlamenta i Vijeća u pogledu pravila za utvrđivanje u kojim slučajevima i pod kojim uvjetima se provjere identiteta i fizičke provjere određene robe mogu obavljati na kontrolnim točkama, a provjere dokumentacije na udaljenosti od graničnih kontrolnih postaja (SL L 321, 12.12.2019., str. 64.).

            (6)  Zahtjevi za uspostavljanje područja bez štetočina. ISPM br. 4 (1995.), Rim, IPPC, FAO 2016.

            (7)  Zahtjevi za uspostavljanje nezaraženih mjesta proizvodnje ili nezaraženih proizvodnih jedinica. ISPM br. 10 (1999.), Rim, IPPC, FAO 2016.


title: Provedbena uredba Komisije (EU) 2020/887 оd 26. lipnja 2020. o izmjeni Provedbene uredbe (EU) 2019/66 u pogledu provjera bilja za sadnju nakon uvoza

text:
                  29.6.2020

                  HR

                  Službeni list Europske unije

                  L 205/16

         PROVEDBENA UREDBA KOMISIJE (EU) 2020/887
         оd 26. lipnja 2020.
         o izmjeni Provedbene uredbe (EU) 2019/66 u pogledu provjera bilja za sadnju nakon uvoza
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (1), a posebno njezin članak 22. stavak 3.,
         budući da:

                     (1)

                     Provedbenom uredbom Komisije (EU) 2019/66 (2) utvrđuju se pravila o ujednačenom praktičnom uređenju za provedbu službenih kontrola bilja, biljnih proizvoda i drugih predmeta. Ta pravila uključuju provjere u prostorima specijaliziranih subjekata na mjestima proizvodnje bilja za sadnju.

                     (2)

                     Bilje za sadnju koje je u stanju mirovanja, osim sjemena, može predstavljati ujednačene opasnosti i rizike za zdravlje bilja jer tijekom njegove provjere na graničnim kontrolnim postajama ili kontrolnim točkama možda nije moguće otkriti prisutnost štetnih organizama ili njihovih simptoma. Unatoč tome, to bilje za sadnju odmah nakon navedenih provjera pušta se u slobodni promet i dobiva biljnu putovnicu za premještanje unutar područja Unije.

                     (3)

                     Zato, a i kako bi se odgovorilo na navedene rizike, primjereno je nakon uvoza obaviti fizičke provjere u prostorima subjekata barem tijekom prve sezone rasta kako bi se s većom sigurnošću otkrila prisutnost karantenskog štetnog organizma Unije, karantenskog štetnog organizma zaštićenih područja ili štetnog organizma na koji se primjenjuju mjere donesene na temelju članka 30. stavka 1. Uredbe (EU) 2016/2031 Europskog parlamenta i Vijeća (3). Kako bi nadležna tijela obavila te provjere na najučinkovitiji i najproporcionalniji način, trebala bi na temelju plana kontrola koji se utvrđuje u skladu s određenim kriterijima odrediti njihovu učestalost i bilje za sadnju koje podliježe tim provjerama.

                     (4)

                     Kako bi provjere bile učinkovitije i usmjerene na najveće rizike za zdravlje bilja, primjereno ih je temeljiti na podacima o pronađenim relevantnim štetnim organizmima u pogledu relevantnih trećih zemalja podrijetla, prisutnosti prioritetnih štetnih organizama u tim zemljama i dostupnim informacijama u sustavu za upravljanje informacijama za službene kontrole (IMSOC). Države članice mogu naplaćivati naknade za te kontrole, kako je utvrđeno u članku 80. Uredbe (EU) 2017/625.

                     (5)

                     Ako se tim provjerama dokaže da je pronađen karantenski štetni organizam ili štetni organizam na koji se primjenjuju mjere donesene na temelju članka 30. stavka 1. Uredbe (EU) 2016/2031, nadležna tijela trebala bi putem sustava IMSOC evidentirati ishod provjera u odgovarajućem ZZUD-u dovršenom u skladu s člankom 56. Uredbe (EU) 2017/625 kad god se zaraženo bilje može povezati s uvezenom pošiljkom.

                     (6)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Članak 1. Provedbene uredbe (EU) 2019/66 zamjenjuje se sljedećim:

                  „Članak 1.

                     1.   Nadležna tijela provode službene kontrole najmanje jednom godišnje u prostorima i, gdje je to primjenjivo, na drugim lokacijama kojima se koriste specijalizirani subjekti ovlašteni za izdavanje biljnih putovnica u skladu s člankom 84. stavkom 1. Uredbe (EU) 2016/2031.

                     2.   Te kontrole uključuju inspekcije i, u slučaju sumnje na rizike za zdravlje bilja, uzorkovanje i provođenje testova iz članka 92. stavka 1. Uredbe (EU) 2016/2031.

                     3.   Te kontrole provode se u najprikladnijem trenutku s obzirom na mogućnost otkrivanja prisutnosti relevantnih štetnih organizama ili njihovih znakova ili simptoma.

                     4.   Osim kontrola iz stavaka od 1. do 3., nadležna tijela provode i fizičke provjere bilja za sadnju, osim sjemena, uključujući gomolje, lukovice i podanke (rizomi), koje je u Uniju uneseno u stanju mirovanja. Te provjere nadležna tijela obavljaju tijekom prve sezone rasta nakon uvoza na određenom bilju utvrđenom na temelju plana kontrola iz stavka 5.

                     5.   Nadležna tijela određuju učestalost provjera iz stavka 4. na temelju plana kontrola koji se utvrđuje barem u skladu sa svim sljedećim kriterijima:

                                 (a)

                                 podaci o pronađenim karantenskim štetnim organizmima Unije i njihovoj razini, o kojima su države članice obavijestile u skladu s člankom 11. točkom (c) Uredbe (EU) 2016/2031, za koje je utvrđeno da su prisutni na uvezenom bilju, biljnim proizvodima i drugim predmetima;

                                 (b)

                                 pojava prioritetnog štetnog organizma, u smislu članka 6. Uredbe (EU) 2016/2031, u relevantnoj trećoj zemlji podrijetla na temelju dostupnih tehničkih i znanstvenih informacija;

                                 (c)

                                 informacije stavljene na raspolaganje putem sustava za upravljanje informacijama za službene kontrole (IMSOC) ili bilo kojeg drugog službenog upozorenja;

                                 (d)

                                 biologija domaćina i štetnih organizama te drugi relevantni uvjeti za učinkovito otkrivanje karantenskog štetnog organizma ili štetnog organizma na koji se primjenjuju mjere donesene na temelju članka 30. stavka 1. Uredbe (EU) 2016/2031.

                     6.   Ako se provjerama iz stavka 4. dokaže prisutnost karantenskog štetnog organizma ili štetnog organizma na koji se primjenjuju mjere donesene na temelju članka 30. stavka 1. Uredbe (EU) 2016/2031, nadležna tijela putem sustava IMSOC evidentiraju ishod provjera u odgovarajućem zajedničkom zdravstvenom ulaznom dokumentu (ZZUD) dovršenom u skladu s člankom 56. Uredbe (EU) 2017/625 kad god se zaraženo bilje može povezati s uvezenom pošiljkom.”

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 95, 7.4.2017., str. 1.

            (2)  Provedbena uredba Komisije (EU) 2019/66 оd 16. siječnja 2019. o pravilima o ujednačenom praktičnom uređenju za provedbu službenih kontrola bilja, biljnih proizvoda i drugih predmeta kako bi se provjerila usklađenost s pravilima Unije o zaštitnim mjerama protiv organizama štetnih za bilje primjenjivima na tu robu (SL L 15, 17.1.2019., str. 1.).

            (3)  Uredba (EU) 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredaba (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ (SL L 317, 23.11.2016., str. 4.).


title: Provedbena uredba Komisije (EU) 2020/1004 оd 9. srpnja 2020. o odobravanju osnovne tvari kravljeg mlijeka u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011 (Tekst značajan za EGP)

text:
                  10.7.2020

                  HR

                  Službeni list Europske unije

                  L 221/133

         PROVEDBENA UREDBA KOMISIJE (EU) 2020/1004
         оd 9. srpnja 2020.
         o odobravanju osnovne tvari kravljeg mlijeka u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. u vezi s člankom 23. stavkom 5.,
         budući da:

                     (1)

                     Komisija je 20. rujna 2017. primila zahtjev od subjekta Basic-Eco-Logique za odobrenje mlijeka kao osnovne tvari. Uz navedeni zahtjev priložene su tražene informacije iz članka 23. stavka 3. drugog podstavka Uredbe (EZ) 1107/2009. Podnositelju zahtjeva dopušteno je da dopuni zahtjev koji je finaliziran u novoj verziji iz svibnja 2018. Tom je prilikom podnositelj zahtjeva promijenio područje primjene zahtjeva u (sirovo punomasno) kravlje mlijeko.

                     (2)

                     Komisija je od Europske agencije za sigurnost hrane (dalje u tekstu: „Agencija”) zatražila znanstvenu pomoć. Agencija je 22. kolovoza 2018. (2) Komisiji dostavila tehničko izvješće. Komisija je Stalnom odboru za bilje, životinje, hranu i hranu za životinje 21. listopada 2019. predočila izvješće o pregledu (3) i nacrt ove Uredbe te pripremila njihove završne verzije za sastanak tog odbora održan 24. ožujka 2020.

                     (3)

                     Informacije koje je dostavio podnositelj zahtjeva pokazuju da kravlje mlijeko ispunjava kriterije za hranu iz članka 2. Uredbe (EZ) br. 178/2002 Europskog parlamenta i Vijeća (4). Osim toga, predmetna tvar nije prvenstveno namijenjena zaštiti bilja, ali je korisna za tu namjenu u sredstvu koje se sastoji od te tvari i vode, a čak i nerazrijeđena. Stoga je treba smatrati osnovnom tvari.

                     (4)

                     Mlijeko koje nije namijenjeno prehrani ljudi smatra se nusproizvodom životinjskog podrijetla u skladu s Uredbom (EZ) br. 1069/2009 Europskog parlamenta i Vijeća (5). Kao takva trebala bi biti u skladu s tom Uredbom i Uredbom Komisije (EU) br. 142/2011 (6).

                     (5)

                     Budući da se zbog laktoze i mliječnih bjelančevina mlijeko navodi kao tvar ili proizvod koji uzrokuje alergije ili netolerancije u skladu s točkom 7. Priloga II. Uredbi (EU) br. 1169/2011 Europskog parlamenta i Vijeća (7), primjereno je ograničiti uporabe na uzrast u kojem se ne koristi voće.

                     (6)

                     Provedena ispitivanja pokazala su da se za kravlje mlijeko može pretpostaviti da načelno ispunjava zahtjeve utvrđene člankom 23. Uredbe (EZ) br. 1107/2009, posebno u pogledu uporaba koje su ispitane i navedene u Komisijinu izvješću o pregledu. Stoga je primjereno odobriti kravlje mlijeko kao osnovnu tvar.

                     (7)

                     Međutim u skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je uvrstiti određene uvjete za odobrenje koji su iscrpno opisani u Prilogu I. ovoj uredbi.

                     (8)

                     U skladu s člankom 13. stavkom 4. Uredbe (EZ) br. 1107/2009 trebalo bi na odgovarajući način izmijeniti Prilog Provedbenoj uredbi Komisije (EU) br. 540/2011 (8).

                     (9)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobravanje osnovne tvari
            Tvar kravlje mlijeko, kako je navedena u Prilogu I., odobrava se kao osnovna tvar u skladu s uvjetima utvrđenima u tom Prilogu.

            Članak 2.
            Izmjene Provedbene uredbe (EU) br. 540/2011
            Provedbena uredba (EU) br. 540/2011 mijenja se kako je navedeno u Prilogu II. ovoj Uredbi.

            Članak 3.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 9. srpnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  EFSA (Europska agencija za sigurnost hrane), 2018. Tehničko izvješće o rezultatima savjetovanja s državama članicama i EFSA-om o zahtjevu za odobrenje mlijeka kao osnovne tvari za uporabu u zaštiti bilja u funkciji fungicida. EFSA, povezana publikacija 2018.:EN-1482. str. 42.

            (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

            (4)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.).

            (5)  Uredba (EZ) br. 1069/2009 Europskog parlamenta i Vijeća od 21. listopada 2009. o utvrđivanju zdravstvenih pravila za nusproizvode životinjskog podrijetla i od njih dobivene proizvode koji nisu namijenjeni prehrani ljudi te o stavljanju izvan snage Uredbe (EZ) br. 1774/2002 (Uredba o nusproizvodima životinjskog podrijetla) (SL L 300, 14.11.2009., str. 1.).

            (6)  Uredba Komisije (EU) br. 142/2011 od 25. veljače 2011. o provedbi Uredbe (EZ) br. 1069/2009 Europskog parlamenta i Vijeća o utvrđivanju zdravstvenih pravila za nusproizvode životinjskog podrijetla i od njih dobivene proizvode koji nisu namijenjeni prehrani ljudi i o provedbi Direktive Vijeća 97/78/EZ u pogledu određenih uzoraka i predmeta koji su oslobođeni veterinarskih pregleda na granici na temelju te Direktive (SL L 54, 26.2.2011., str. 1.).

            (7)  Uredba (EU) br. 1169/2011 Europskog parlamenta i Vijeća od 25. listopada 2011. o informiranju potrošača o hrani, izmjeni uredbi (EZ) br. 1924/2006 i (EZ) br. 1925/2006 Europskog parlamenta i Vijeća te o stavljanju izvan snage Direktive Komisije 87/250/EEZ, Direktive Vijeća 90/496/EEZ, Direktive Komisije 1999/10/EZ, Direktive 2000/13/EZ Europskog parlamenta i Vijeća, direktiva Komisije 2002/67/EZ i 2008/5/EZ i Uredbe Komisije (EZ) br. 608/2004 (SL L 304, 22.11.2011., str. 18.).

            (8)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            PRILOG I.

                           Uobičajen naziv,

                           identifikacijski brojevi

                           Kemijski naziv prema IUPAC-u

                           Čistoća
                            (1)

                           Datum odobrenja

                           Posebne odredbe

                        Kravlje mlijeko
                        CAS br.: 8049-98-7

                        Nije dostupno.

                        Nije primjenjivo.

                        30.7.2020.

                        Kravlje mlijeko mora biti u skladu s Uredbom (EZ) br. 1069/2009 i Uredbom (EU) br. 142/2011.
                        Kravlje mlijeko mora se upotrebljavati u skladu s posebnim uvjetima navedenima u zaključcima izvješća o pregledu za kravlje mlijeko (SANTE/12816/2019), a posebno njegovim dodacima I. i II.

               (1)  Dodatni podaci o identifikaciji, specifikaciji i načinu uporabe aktivne tvari dostupni su u izvješću o pregledu.

            PRILOG II.
            U dijelu C Priloga Provedbenoj uredbi (EU) br. 540/2011 dodaje se sljedeći unos:

                              Broj

                              Uobičajen naziv,

                              identifikacijski brojevi

                              Kemijski naziv prema IUPAC-u

                              Čistoća
                               (1)

                              Datum odobrenja

                              Posebne odredbe

                           „22

                           Kravlje mlijeko
                           CAS br.: 8049-98-7

                           Nije dostupno.

                           Nije primjenjivo.

                           30.7.2020.

                           Kravlje mlijeko mora biti u skladu s Uredbom (EZ) br. 1069/2009 i Uredbom Komisije (EU) br. 142/2011.
                           Kravlje mlijeko mora se upotrebljavati u skladu s posebnim uvjetima navedenima u zaključcima izvješća o pregledu za kravlje mlijeko (SANTE/12816/2019), a posebno njegovim dodacima I. i II.”

               (1)  Dodatni podaci o identifikaciji, specifikaciji i načinu uporabe aktivne tvari dostupni su u izvješću o pregledu.